הוועדה המיוחדת לפניות הציבור, כנסת 18, פרוטוקול מספר 38, 2009-12-24 15:00

אורי מקלב: זה דבר שאני יודע לפניך.

אורי מקלב: זה קיים למעלה מ-50 שנה.

אורי מקלב: אני נולדתי בעיר הזאת.

אורי מקלב: אני מכיר את זה טוב מאוד.

אורי מקלב: היתה כאן חנות צעצועים מצד שמאל, היא לא קיימת היום.

אורי מקלב: זה היה מקום שהיינו עומדים בחלון הראווה רק מסתכלים.

הערה: לראותם בלבד.

אורי מקלב: כאן ממול היה בית ההסתדרות.

שלמה בטיש: לפני כמה שנים עשו כאן שיפוץ.

שלמה בטיש: השלבים היו למעלה.

שלמה בטיש: אני עבדתי כאן בתור גזבר לתקופה קצרה.

שלמה בטיש: אחרי השיפוץ העלו את כל הדואר למעלה.

שלמה בטיש: החדר של מאיר היה למטה, עבר למעלה.

אורי מקלב: אני זוכר שהקופות היו למעלה והטלרים היו פה.

אורי מקלב: אני הייתי בתקופה שלר.

אורי מקלב: אתם יודעים מה זה תקופת שלר?

דובר: כל ילד שהיה מגיע הוא היה מטביע לו חותמת במצח.

שלמה בטיש: בכל מקרה הטלר צריך להיות היום סופרמן.

שלמה בטיש: הטלרים צריכים לדעת למכור למעלה ממאה מוצרים שחלקם הם מוצרים גולמיים.

שלמה בטיש: אנחנו גם מאוד משתדלים להתאים את השירותים לסביבה החרדית.

שלמה בטיש: 150 אלף תושבים יש בשכונה הזאת.

שלמה בטיש: אנחנו גם מפרסמים בתוך הסניפים והתקנו book.

שלמה בטיש: אנחנו עושים את הסינון ואת ההתאמה לעיר ולסביבה כדי לא לפגוע ברגשות הלקוחות שנכנסים לפה.

אורי מקלב: מה עוד מאפיין את הסניף הזה?

אבי הוכמן: בנק הדואר פה הוא מאוד מאוד פעיל.

אבי הוכמן: רוב התושבים של בני ברק מחזיקים חשבונות בבנק הדואר.

אבי הוכמן: חוץ מהפעילות שלנו, המוצרים, דואר 24 וכל מה שאנחנו עושים רוב הפעולות זה הפקדת צ'קים, משיכת מזומנים, פתיחת חשבונות.

אבי הוכמן: חלק אינטגראלי של הסניף.

אבי הוכמן: יש המון דברי דואר שנכנסים אלינו?

אורי מקלב: מה בנושא של חבילות?

שלמה בטיש: היום החבילות מסודרות ונמסרות בזמן.

אורי מקלב: יש הוראות קבע?

אורי מקלב: חשמל, גז, מים וכולי?

אהרון שכטר: יש הוראות קבע.

אהרון שכטר: הרבה משתמשים בהוראת קבע בחשבון הרגיל שלהם.

אהרון שכטר: יש הרבה שמשתמשים דרך האינטרנט.

שלמה בטיש: אנחנו משרתים לא רק את המגזר החרדי.

שלמה בטיש: בשנה וחצי האחרונות אנחנו נמצאים במצב שכל חודש נפתחים בין 4000 ל-5000 חשבונות חדשים.

שלמה בטיש: אנחנו לא עושים תעמולה גדולה כי יש לנו קושי בלבלוע כל כך הרבה.

שלמה בטיש: זה מה שנקרא מהאוזן אחת לשנייה.

שלמה בטיש: יש דמי טרחה.

שלמה בטיש: מוצאים 50 שקלים שגם מחולקים ל-10 חודשים, כל חודש 5 שקלים ואחרי 10 חודשים זה עובר לאפס.

שלמה בטיש: יש פתיחה אדירה.

שלמה בטיש: אנחנו מדברים על סדר גודל של 50 אלף חשבונות.

אורי מקלב: מה החלק של המוסדות?

דב דעי: החלק של המוסדות הוא מאוד דומיננטי.

דב דעי: המוסדות עושים המון שימוש בדברי דואר, בעניין של התרומות, בתגובות.

דב דעי: זה מאוד בולט.

דב דעי: הם מקבלים תשובות אישיות מאוד מיוחדות במינן.

דב דעי: לא בכדי אגב, בין היתר, אנחנו נציג לך את הבחור שקוראים לו אהרון שכטר.

דב דעי: אנחנו מינינו אותו.

דב דעי: בשלב הזה הוא עובד בחצי משרה במכירות ושיווק במגזר החרדי.

שלמה בטיש: אנחנו משתדלים לקלוט עובדים מהמגזר.

שלמה בטיש: גם עובדות וגם עובדים.

שלמה בטיש: לא בכדי המנהל האחרון שמיניתי פה זה תושב העיר בני ברק.

שלמה בטיש: בחור שבעצם מכיר את האוכלוסייה.

אורי מקלב: מה גדלו של הסניף הזה לעומת סניפים אחרים?

שלמה בטיש: כאשר אנחנו מתייחסים לסניף אנחנו לא מתייחסים לסניף הספציפי הזה אלא כוללים אותו ואת סניף מגדלי אביגדור שהוא סניף הרבה יותר מסחרי.

שלמה בטיש: אם אתה עושה השוואה בין שני המקומות, אמנם הסניף הזה מאופיין בקטע של מוסדות הצדקה וכל המשתמע מכך ושמה זה מאופיין יותר בקטע המסחרי אבל בסך הכול יש לי כמות של הרבה סוכנויות פה באופן כללי.

שלמה בטיש: אם מדברים על אחד המאפיינים של העיר בני ברק זה ריבוי של סוכנויות דואר.

שלמה בטיש: כמעט בכל שכונה יש סוכנות דואר.

אורי מקלב: מה שעות הפתיחה?

שלמה בטיש: מ-8 עד 6.

שלמה בטיש: יום ראשון וחמישי פתוח רצוף.

שלמה בטיש: שני ושלישי ורביעי מפוצל.

שלמה בטיש: רביעי עד 1:30.

שלמה בטיש: גם יום שישי אנחנו פתוחים משעה 8 עד שעה 12.

שלמה בטיש: היום הכי חזק בחודש זה ה-15 או אפשר לומר ה-28.

שלמה בטיש: מזמן שכוננו יום ראשון וחמישי רצוף, אברכי כולל שהיו באים לעשות את הפעולות דואר של יום שישי, מצאו את הזמן הזה וזה גם מקל עליהם כי אנשי עסקים לא היו מודעים כל כך שזה פתוח למרות שהרבה יודעים שזה פתוח.

שלמה בטיש: יותר רגוע פה והם באים לעשות את מה שהם צרכים לעשות.

אורי מקלב: השבוע היה בכנסת שאלות ותשובות עם שר התקשורת.

אורי מקלב: שליש מהשאלות נסובו על הדואר.

אורי מקלב: כל השואלים היו החרדים , הערבים והרוסים.

אורי מקלב: אני אמרתי לו, המגזרים האלה הם צרכני דואר ידועים.

שלמה בטיש: בשביל זה קיבלתי את ההחלטה להכניס מישהו שני למכירות, מיועד למגזר החרדי.

שלמה בטיש: שני מגזרים שצמחו באופן משמעותי במהלך 2009 זה המגזר החרדי והמגזר הבדואי מבחינת העסקים שהם עושים.

יוסי דובינסקי: יש לנו לקוח סמוי.

יוסי דובינסקי: זה מושג ידוע.

יוסי דובינסקי: הוא בא ודוגם כל הזמן בזמן אמיתי ורואה מה קורה כאן מבחינת הקהל, מתי יש שעות שיא, כל מה שנעשה.

יוסי דובינסקי: אתמול דואר ישראל קיבל מקום ראשון בסקר השנתי שמועבר בחיפה.

יוסי דובינסקי: כל שנה עושים את זה.

יוסי דובינסקי: מאוד מכובד.

יוסי דובינסקי: גם הקהל וגם סוכני הדואר שלנו באו בדרישה, כולם נענו כולל משרד התקשורת.

יוסי דובינסקי: אנחנו מעריכים שיהיו שעות פעילות בשנת 2010 שממש ייחודיות לאוכלוסייה פה.

יוסי דובינסקי: ביקשו לפתוח יותר מאוחר בחצי שעה אז פתרנו את הבעיה גם בעניין הזה, הלכנו לקראת, זה ממש ייחודי למקום הזה.

אבי הוכמן: המכשור זה לא בעיה היום.

אבי הוכמן: הבעיה היא הערך של בנק ישראל.

אבי הוכמן: היום הערך של הסליקה שמגיעה לבנק ישראל חייב להגיע עד 6:30.

אבי הוכמן: אנחנו לכן קיבלנו החלטה שאנחנו סוגרים ב-6 ולכל תהליך המכשור והשידור לבנק ישראל וסגירת היום נתנו חצי שעה.

אבי הוכמן: תחשוב על העובדה שיש 700 סניפים וסוכנויות.

אבי הוכמן: כולם סוגרים בשש.

אבי הוכמן: יחידת המחשב המרכזית לוקחת את הכול, מעבדת את הנתונים ובשש וחצי אני חייב לשדר את זה לבנק ישראל אחרת הלקוחות נפגעים כי יום ערך נסגר.

אבי הוכמן: כל הפעילות שמבוצעת היא פעולת תשלום שאני חייב לסלוק אותה.

אבי הוכמן: אין שום משמעות לפתיחה יותר מאוחרת כי אין אפשרות לעשות סליקה.

אבי הוכמן: זה משהו אקסוגני שמשפיע עלינו.

שלמה בטיש: בבנקים, היום זה השתנה, אחר הצהריים זה היה יום ערך של מחר.

אבי הוכמן: מזמן כבר לא.

אבי הוכמן: לפחות שלוש שנים כבר לא.

שלמה בטיש: אני יודע.

שלמה בטיש: אני רק אומר.

אורי מקלב: מה עושה בנק שהוא פתוח?

אורי מקלב: בנק דיסקונט?

שלמה בטיש: בנק מרכנתיל פתוח ביום חמישי עד 9 בערב.

אהרון שכטר: ממרץ נראה לי השתנה הסיפור הזה שנסגר ב-6.30.

אהרון שכטר: מרץ 2003.

אהרון שכטר: ומאז, קורה לי שאנשים נתקעים פה ב-15 בחודש.

שלמה בטיש: מקבלים את זה.

שלמה בטיש: מקבלים את הדין.

אורי מקלב: שעה 6 ושעה 7 אלה שעות שוקקות.

אורי מקלב: אלה השעות החזקות בבני ברק.

אהרון שכטר: יש פרנסה.

אהרון שכטר: יש מספיק פעילות אחרי השעה הזאת.

אהרון שכטר: אני צריך לבדוק אם אפשר להאריך את שעות הפעילות בדואר.

ישראל גולומב: אני מבין שמבחינת התורים כאן, לפעמים מחכים שעה בתור.

ישראל גולומב: חמי אמר לי, הוא מנהל חשבונות, יש לו הרבה תיקים, והוא צרכן די כבד פה, הוא אומר שלפעמים מחכים שעה בתור.

שלמה בטיש: היום יש צוות מתוגבר.

שלמה בטיש: התורים פחתו בצורה משמעותית.

שלמה בטיש: שעות העומס זה חמש וחצי רבע לשש, רבע שעה לפני הסגירה.

שלמה בטיש: אז הם נאלצים לחכות חצי שעה אחרי הסגירה.

שלמה בטיש: אנחנו נלחמים כדי שהם יספיקו את כל הפעילות.

אורי מקלב: מה הזמן המירבי?

דובר: 13.20 זה לקוח סמוי.

שלמה בטיש: האפיון של הסניף הזה, זה סניף שהרבה אברכים משתמשים בו.

שלמה בטיש: עבודה של אברכים זה בנק הדואר.

שלמה בטיש: המטרה של בנק הדואר זה קצת יותר פעילות ממטרה אחת בסניפים אחרים שבאים קונים בול, קונים מעטפה.

אבי הוכמן: נתמקד בנושא של התורים שאני לא חושב שנפתור אותו פה וצריך באמת טיפול שורש של 13 הדקות ו-10 הדקות האחרונות.

אבי הוכמן: יש עוד כמה נושאים שזה לאו דווקא הסניף הזה.

אבי הוכמן: למשל ברמת אלחנן נסגר סניף.

אבי הוכמן: רמת אלחנן זו סוכנות.

אבי הוכמן: יש ברמת אהרון סוכנות.

אבי הוכמן: יש שמה לחץ גדול.

אבי הוכמן: יכול להיות שכדאי לעשות שם מתקן בשביל בולים.

אורי מקלב: למה הסניף הזה נסגר?

אבי הוכמן: זו היתה בעיה כלכלית.

אבי הוכמן: לעומת זאת הסניף ברמת אהרון עובד מצוין.

אבי הוכמן: יש לנו פה נציג של המשפחה.

אבי הוכמן: אריק.

אבי הוכמן: זה סניף מצוין.

אבי הוכמן: רחוב החלוצים בבני ברק למשל, כמעט כל יום יש שמה תור עד הכביש.

אבי הוכמן: חלוצים זה הכניסה לפרדס כץ.

אבי הוכמן: זה דבר נוראי.

אבי הוכמן: זה פשוט קטסטרופה.

דב דעי: לנו ברמת העיקרון, לכאורה יכולתי כמעט בכל רחוב ובכל שכונה לשים סוכנות דואר.

דב דעי: איפה הבעיה פה?

דב דעי: סוכן דואר כשהוא יפתח הוא לא יהיה כלכלי.

דב דעי: ברגע שאני אפתח עוד סוכנות כאן, מחר אני יכול לעשות את זה, אני את הסוכנות הסמוכה שם גומר.

דב דעי: אני פה של התושבים.

אהרון שכטר: דווקא החלוצים נחשבת סוכנות מאוד יעילה.

שלמה בטיש: יש הרגשה שהדואר, הצו של הדואר יכול להיות שהוא רץ במשלוחים אבל לגבי התורים בן אדם צריך לבוא עם הרבה סבלנות.

שלמה בטיש: זאת התחושה.

שלמה בטיש: שכטר, תספר לנו.

שלמה בטיש: אני בשבוע שעבר שלחתי כמה מאות מכתבים בדואר רגיל, הכנסתי שם אביזרים של חנוכה, רציתי שזה יהיה בחנוכה.

שלמה בטיש: הלכתי בעצמי, שמתי את החבילות באוטו.

שלמה בטיש: הלכתי לויטה.

שלמה בטיש: ביקשתי מבן אדם, אמרתי לו, תעשה לי טובה, אני צריך דחוף.

שלמה בטיש: הוא היה אדיב.

שלמה בטיש: הוא אמר, אני אל עושה את זה.

שלמה בטיש: אל תגיד לאף אחד שעשיתי.

שלמה בטיש: עשה.

שלמה בטיש: קיבל ממני.

שלמה בטיש: הגיעו רוב הדברים.

שלמה בטיש: למחרת ב-12 בצהריים קיבלתי טלפון שזה הגיע.

שלמה בטיש: למחרת ביקשתי מיונתן ישראלי מקופת העיר.

שלמה בטיש: אז הוא בא.

שלמה בטיש: אמרתי לו, תעזור לי בגלל שהיו לי עוד חבילות.

שלמה בטיש: אז הוא לקח ממני ועשה מה שעשה.

אהרון שכטר: אני משתכנע עכשיו עוד יותר שאתה צריך להביא הרבה פרנסה.

אהרון שכטר: יש הרבה פרנסה בחוץ ואתה צריך להביא אותה פנימה.

דובר: אני אספר לכם את התהליך שעברתי.

דובר: הלכתי עם החבילה למשפחת אליוביץ.

דובר: קניתי שם כמה מאות בולים.

דובר: ארגנתי את זה.

דובר: הלכתי לויטה.

אורי מקלב: מי זה מנהל מחלקת הדוורים?

אורי מקלב: אתה.

אורי מקלב: בנושא הזה של הדיוור בתוך הבתים אין בעיה של יחס.

אורי מקלב: הנקודה המרכזית היא התורים.

אבי סוזין: התושבים בבני ברק הם צרכני דואר מספר אחד.

אבי סוזין: מבחינת כמויות.

אבי סוזין: במיוחד בחגים זה עומסים אדירים.

אבי סוזין: ניגשה אלי גברת שערכה אירוע.

אבי סוזין: באה אלי עם אלף מעטפות.

אבי סוזין: כשאני מסתכל בכתובות שהיא שולחת אליהן, זה ממש מעבר לכביש שלה.

אבי סוזין: היא רוצה לשלוח את זה רק דרך דואר ישראל כי היא בוטחת בדואר.

אורי מקלב: אני מקבל הרבה דואר.

אורי מקלב: 6 או 7 הזמנות ביום.

אורי מקלב: 90% מגיע דרך הדואר.

אבי סוזין: אני אגיד לך מה הסטיגמה.

אבי סוזין: יש מושג בדואר שאם המעטפה פתוחה משני הצדדים זו מעטפה חריגה.

אבי סוזין: הציבור רוצה לחסוך כסף.

אבי סוזין: הוא שם בול רגיל זורק בחוץ.

אבי סוזין: אבל אם ישים בחבילה אחת אז יתפסו אותו.

אבי סוזין: אז הוא מפזר את זה ב-10 מקומות.

אבי סוזין: זו הסטיגמה.

אבי סוזין: בישיבה אחת אמר לי ראש הישיבה אני שולח כל חודש 13 אלף מכתבים.

אבי סוזין: חוזרים לי אולי 10 חתיכות שהכתובת לא נכונה או שהבן אדם עבר.

אבי סוזין: השבוע הוא שלח עם חברה מתחרה.

אבי סוזין: דוורים שלנו מצאו חבילה ברחוב.

אבי סוזין: הבאנו לו את זה.

דובר: לגבי העברת הדואר אנחנו לא מכירים את התופעה הזאת.

דובר: אני לא רואה אותה מבחינת הסטטיסטיקה.

דובר: אני שמח שהשתמשת בביטוי סטיגמה.

אורי מקלב: אם אני מבין נכון, אם אני קורא בין השורות, התחרות היא עזה.

דובר: היא נושפת לנו בעורף.

אורי מקלב: על מה שאנחנו מדברים עכשיו זה על הנושא של הדואר הכמותי.

אורי מקלב: יש דברים שהיה אפשר לשנות.

הרב בולאק: תמיד אפשר לשפר.

הרב בולאק: אם נחפש בעיות אז הן בעיקר במיון או בחלוקה.

הרב בולאק: אנחנו מקבלים כל יום דואר לא שלנו.

הרב בולאק: דואר שלנו כל יום מגיע למקומות אחרים.

הרב בולאק: ויזיניץ' מגיע אלינו.

הרב בולאק: צק של 3000 שקל שהיה מיועד להם הגיע אלי הביתה.

הרב בולאק: כתוב ישיבת פונוביץ.

הרב בולאק: לעומת זאת יש שיפור גדול בסניף הזה.

הרב בולאק: הצוות כולו, שלמה בטיש, אהרון שכטר הם מיומנים.

הרב בולאק: אנחנו היינו שולחים עד היום את החבילות לחו"ל לא דרך הדואר.

הרב בולאק: שכטר אמר בוא תנסה דרכנו.

הרב בולאק: הצוות בסניף הוא יעיל.

הרב בולאק: באזור החלוקה יש טעויות.

אבי הוכמן: לגבי תאי הדואר.

אבי הוכמן: השאלה שלי אם על גבי המעטפה מופיע המספר של תיבת הדואר שלכם?

אבי הוכמן: ברגע שיש מספר על המעטפה אנחנו מחויבים לשים את זה לתא הדואר, לא משנה מה השם.

אבי הוכמן: ייתכן שיש מספר תיבה אבל השם הוא לא אותו שם.

אבי סוזין: הדוורים הם לא מלאכים.

אבי סוזין: אם השולח לא כתב כתובת נכונה אנחנו יוצאים מנקודת הנחה שהשולח טעה בספרה ואז הדוור מנסה.

אבי סוזין: אין כמו הדוורים, הם מכירים את השכונות, הם מכירים את האנשים.

אבי סוזין: אנחנו מחלקים יותר מ-3 מיליון דברי דואר ביום.

אבי סוזין: אנחנו עושים הרבה שגיאות.

אבי סוזין: אבל בוא נסתכל על המספרים הגדולים.

אבי סוזין: אנחנו מקבלים ממשרד הפנים הודעות לבוחר.

אבי סוזין: הקובץ הזה מעודכן גם ב-70%.

אבי סוזין: זאת אומרת ש-30% מההודעות שגויות.

אבי סוזין: אנחנו מצליחים למסור 94% באמצעות הידע של הדוורים.

אבי סוזין: בזכותנו עוד 24% מהאזרחים במדינה מקבלים את הדואר נכון.

אבי סוזין: הקשר של הדוורים עם התושבים זה כמו קשר משפחתי.

אבי סוזין: מציעים לדוורים לשתות.

אבי סוזין: כוס קפה.

מרדכי מנדל: היחס שאנחנו מקבלים מהצוות פה באמת נפלא.

מרדכי מנדל: זה הפתרון שהם נותנים את השירות למוסדות ציבור.

מרדכי מנדל: כשאנחנו היינו מכניסים לתיבות אדומות הרגשנו את הסטיגמה כמו שאמרת.

מרדכי מנדל: כשאנחנו מביאים את זה לסניף אנחנו רואים שמכניסים את זה לשק.

אהרון שכטר: אני יכול לספר דבר מעניין.

אהרון שכטר: איפה נשמע דבר כזה שהאזרח יש לו את המספר של הפלאפון של הפקיד פה בדואר?

אבי הוכמן: אני אשם.

אבי הוכמן: זה לא רק כאן.

אבי הוכמן: אני הוצאת הנחיה בכל סניפי הדואר בכל הארץ שעל לוח המודעות יהיה מספר טלפון של מנהל הסניף.

אבי הוכמן: אני זמין בפלאפון?

אבי הוכמן: שאנשים יוכלו לפנות אל מנהל הסניף ואל מנהל הדוורים כדי להדק את הקשר ביני ובין הקהילה.

שלמה בטיש: בבני ברק יש 150 אלף תושבים.

שלמה בטיש: אין תיבה אחת להכניס.

שלמה בטיש: איצקוביץ בית הכנסת שכל העולם מדבר עליו תגידו לי איך תשימו שם תיבה.

אהרון שכטר: זה קל לי.

אהרון שכטר: כי העירייה פה וחסר שהוא לא ייתן לנו אישור.

אהרון שכטר: זה קל לי.

אורי מקלב: נעים לשמוע שמרוצים פה.

אורי מקלב: אני לוקח בחשבון גם שהציבור החרדי הוא ציבור מנומס.

אורי מקלב: שמענו גם על מה יש לשפר.

אורי מקלב: סוף הסיור בסניף הדואר בבני ברק סניף החשמונאים

ענת מנהלת החנות: חילקנו לפי קטגוריות.

ענת מנהלת החנות: קטוגרית הדואר עם בולים, כל המעטפות, כל הסוגים.

ענת מנהלת החנות: תרבות הפנאי, כל המגזינים, עיתונים, כרטיסי ברכה.

שלומית אבינח: גם עיתונים יומיים?

ענת: לא.

ענת: עיתונים יומיים לא הכנסנו לכאן.

ענת: הכנסנו את כל השאר.

ענת: מפות, אטלסים, מחברות, חזרה לבית ספר.

ענת: הקמנו את החנות באוגוסט.

ענת: זה די תפס.

ענת: אנשים באים, נכנסים.

ענת: יש פה כמה מחברות מכמה סוגים.

ענת: יש פה קטגוריות על ציוד משרדי.

ענת: כל ההשלמה היא בצד השני.

אורי מקלב: זו החנות היחידה הראשונה?

ענת: בתל אביב.

דובר: יש בחיפה, יש בירושלים, יש בבאר שבע, יש בפתח תקווה.

דובר: בירושלים הסניף המרכזי.

דובר: בכיכר ספרא.

דובר: יש שם מברקה.

דובר: הפכו את זה לחנות מאוד יפה.

ענת: יש דואר 24.

ענת: שלושה שקלים לבול.

ענת: מארז של דואר 24.

ענת: מגיע לידו תוך 24 שעות.

ענת: צריך להעביר את זה דרך הסניף כי זה עובר תהליך מהיר.

ענת: שקים מהירים.

ענת: הוא לא מחכה בתור.

ענת: הוא אומר זה דואר 24, לוקחים ממנו, שמים את זה בשקים הצהובים, מעבירים את זה בדואר מהיר, עובר תהליך מאוד מהיר.

ענת: תוך 24 שעות מגיע ליעד.

אורי מקלב: מה השפה של המוצרים האלה?

אורי מקלב: מי עומד מאחורי זה?

דוברת: כל החנויות מתנהלות תחת אותה קונספציה, עם קטגוריות שונות שיש בכל הסניפים.

דוברת: יש דואר, תקשורת.

דוברת: המהפכה הירוקה.

דוברת: אחד הדברים הוא שאנחנו לא משתמשים במוצרי פלסטיק.

דוברת: לא מוצרים חד פעמיים.

יגאל לוי: מספר חברות מובילות במשק וחברת הדואר היא אחת מהן לוקחות חלק בפרויקט כלל ארצי להחליף את הנורות לנורות חסכוניות.

יגאל לוי: הדואר פה זה פחות עסק כלכלי.

יגאל לוי: יותר ההירתמות למשימה.

אורי מקלב: איך אתם מבחינת המחירים?

אורי מקלב: זו רק חנות נוחות או גם עם הנחות?

ענת: חנות נוחות.

אורי מקלב: איך המחירים?

ענת: המחירים יותר זולים ממקומות אחרים.

יגאל לוי: לחברת הדואר אסור למכור דבר בלי אישור של המדינה.

יגאל לוי: חברת הדואר התרחבה לכיוונים האלה, ביקשה אישור מהמשרד.

יגאל לוי: חלק מהאישור של המשרד זה גם סוגי המוצרים וגם המחירים.

יגאל לוי: חלק מהאחריות של השר זה לבדוק באמת איך זה משפיע על שירותים אחרים בסניף, איך זה משפיע על מתחרים.

יגאל לוי: יכול להיות בהחלט שאם הם ינקטו בצעד שהוא אנטי תחרותי יתלונן מישהו בפני השר ואז יהיה צורך לבדוק מה קורה.

יגאל לוי: כרגע השירותים שהם מציעים הם שירותים תחרותיים.

יגאל לוי: הם לא מנצלים את הכוח שלהם כחברה ממשלתית כדי לשבור מישהו בשוק חלילה, אלא רק לתת שירות משלים.

יגאל לוי: גם המוצרים האלה הם מוצרי דואר.

יגאל לוי: גם מוצרים נוספים.

יגאל לוי: יש להם רשימה ארוכה.

אורי מקלב: האם זה בא למנף את הסוכנות?

דוברת: זו לא סוכנות קודם כל.

דוברת: זה בא כתוספת .

דוברת: תוספת להכנסות של הדואר.

דוברת: הרי גרעו מאיתנו כל כך הרבה הכנסות.

דוברת: מעבירים את השוק לתחרות.

דוברת: אנחנו יכולים למצוא לעצמנו מקורות הכנסה נוספים.

דוברת: אנחנו מקווים שזו תהווה נקודת משיכה נוספת לפעילות של הדואר.

דובר: החנות מצליחה.

דובר: יש ימים שהיא עושה 15 אלף שקל.

דובר: יש לנו דילמה.

דובר: מצד אחד מעסיק אותנו כל הסיפור של התורים הנמשכים בסניפי הדואר ולכאורה אתה עושה את כל המאמצים שזה לא יקרה.

דובר: אם אני משפר את אחוז מסירת הרישומים בבנק אז בדרך הטבע האוכלוסייה יותר מועטה וזה לא מקרין על התור.

דובר: מצד שני אני כן רוצה שהאוכלוסייה תיכנס לסניפים שלי.

יגאל לוי: חלק מהרפורמה בכל ענף הדואר היה הכניסה של חברת הדואר לתחומים נוספים.

יגאל לוי: זה אחד מהם.

יגאל לוי: כדי לפצות על התחרות בתחום הדואר.

יגאל לוי: אנחנו כן רוצים שהם ירוויחו עוד כסף ושהכסף ייכנס לתוך החברה ויגיע לטובת הצרכנים בסופו של דבר, ושורה ארוכה של שירותים נוספים, חלקם הפעילו, חלקם הם בתהליך של הפעלה.

יגאל לוי: דברים חדשים.

יגאל לוי: החנות זה אחד הדברים המעניינים.

יגאל לוי: אגב בעולם סניפי דואר קיימים בחנויות.

דוברת: בחו"ל בלי רישיון בינלאומי הם לא מסכימים למרות שיש הסכמים.

יגאל לוי: בגלל שזה הוכיח את עצמו חנויות הדואר עכשיו מרחיבים את הפעילות, סוכני הדואר, הזכיינים גם רוצים להשתלב בפעילות הזאת.

ישראל גולומב: אפרופו הסיור שלנו בבני ברק חנות עם קונספט כזה היתה עובדת במגזר החרדי?

אורי מקלב: מאוד, מאוד.

יגאל לוי: בעצם לקחנו את כל המוצרים של הדואר, ארזנו אותם בכל מיני צורות, מיתגנו אותם.

יגאל לוי: גם הרעיון שהבן אדם לא יעמוד בשביל בול אחד.

יגאל לוי: אתה יכול לקנות למשל אריזה של 10 בולים למשקל חריג בארץ.

יגאל לוי: אתה יכול במקביל לקנות מאה בולים.

יגאל לוי: אותו דבר במעטפות.

יגאל לוי: מעטפות בכל מיני צבעים וכל מיני גדלים.

יגאל לוי: כל אחד יכול למצוא את מה שקרוב לליבו ולצאת מהחנות.

יגאל לוי: בסניף הראשי איפה ששר התקשורת יושב ברחוב יפו 23, החנות הזאת היא בחטיבה נפרדת מהדואר.

דובר: המדינה לא נותנת לי אגורה שחוקה על שירות אוניברסאלי.

דובר: אני יכול לתת את השירות פה.

דובר: אני יכול לתת את השירות בפריפריה.

דובר: אני מנסה לממן חלק באמצעות המכירות.

דובר: העניין הוא למצוא שירותים נוספים שיעזרו לנו לממן חלק מהעלות של השירות האוניברסאלי.

דובר: זה בעייתי.

דובר: המודל הזה מאוד בעייתי.

דובר: יש דבר כזה.

דובר: עמותה שצורכת מצרכים ישנים שאנשים רוצים לפנות.

דובר: לוקחת, מעבירה את זה למשפחות נזקקות.

דובר: בגלל האמינות של הדואר הוא רוצה לעשות את זה בשיתוף פעולה עם דואר ישראל.

דובר: שאנחנו נעשה את הפילוג מהבתים.

ישראל גולומב: רבותיי, בואו נתקדם לבית המיון.

ישראל גולומב: נראה את בית הדיון ונעשה דיון שמה.

ישראל גולומב: סוף סיור בדואר החשמונאים בחדר המיון

אורי מקלב: הוא האיש בחדר המיון?

דובר: הוא שער הכניסה.

איש חדר המיון: זה חומר שהגיע לחברת העיטוף.

איש חדר המיון: מביאים לנו את זה.

איש חדר המיון: יש חלק שמסודר במקובץ.

איש חדר המיון: יש חלק שלא במקובץ.

איש חדר המיון: מה שבמקובץ נכנס לנו לעבודה ואנחנו ממיינים את זה, מפרידים ידנית.

איש חדר המיון: בהתחלה מפרידים לאוגדים ישירים או לא ישירים כי יש חלק שמגיע בקופסאות.

איש חדר המיון: חלק עולה למעלה למכונות לעבודה מה שלא במקובץ.

איש חדר המיון: מביאים לנו קרטונים, לפעמים עם מיקוד לפעמים בלי מיקוד.

איש חדר המיון: יש הרבה עבודה מבחינת המיון.

איש חדר המיון: באוגדים אנחנו מבקשים שהראשון והאחרון יהיו הפוכים.

איש חדר המיון: אם זו אותה עיר אנחנו זורקים את זה לשק.

איש חדר המיון: אם זה לא אותה עיר אנחנו צריכים לפתוח ולמיין את זה.

איש חדר המיון: זה מחברות האיתור.

אורי מקלב: מה אחוז הדואר הזה מסך הכול הדואר מחברת העיטוף?

דובר: 50% עכשיו.

דובר: בגלל שאנחנו הפסדנו יותר ממאה מיליון לטובת המתקנים.

דובר: הדואר הזה שאתה רואה פה זה הדואר הכמותי.

דובר: על זה רק יש תחרות.

דובר: על זה רק משתלם לתת שירות.

דובר: למה?

דובר: משום שההוצאות שכרוכות בחלוקת הדואר הזה הן רבע מההוצאות של הדואר הרגיל שאנחנו מקבלים בבני ברק בתיבות הדואר.

דובר: למה?

דובר: משום שדברי הדואר האלה לא צריך למכור בשבילם בולים, לא צריך להדביק בולים, לא צריך לעמוד בתור לקנות את הבולים ולהחזיק מלאי, לא צריך להחתים אותם, לא צריך לסדר אותם עם הפנים לצד אחד, לא צריך אחר כך למיין אותם כי הם באים אחרי שהם מוינו.

דובר: ההוצאות של זה הם רבע.

דובר: המחיר הוא חצי.

דובר: זאת אומרת שהמחיר הוא הרבה יותר גבוה ממה שאני צריך לגבות.

דובר: מכריחים אותי לגבות מחיר גבוה בכדי שהמתחרים יוכלו להיכנס ולהציע מחיר יותר נמוך.

דובר: זה רשמי כך.

דובר: ועדת תעריפים בדקה את העלויות של חברת הדואר.

דובר: לחברת הדואר יש השגות מהעבודה של ועדת התעריפים אבל בסופו של דבר נקבע תעריף לשירות הזה.

אורי מקלב: אתם מעוניינים שזה יהיה יותר זול?

דובר: מחר בבוקר מנכ"ל חברת בזק יוצא למכרז על הדואר שלו והוא מפיץ מיליוני מעטפות.

דובר: הוא מקבל את זה יותר זול בסדר גודל של 15% -20% ממה שאני יכול לקבל.

דובר: המחיר שאני נותן לו זה מחיר שנקוב בתקנות.

דובר: אסור לי לסטות ימינה או שמאלה.

דובר: זה שמתמודד במכרז יודע את המחיר שלי.

דובר: זאת אומרת הוא בהגדרה תמיד יודע לתת פחות ובהגדרה אני תמיד אפסיד את המכרזים האלה.

דובר: עכשיו המתחרה שלי לא מחויב לתעריף האוניברסאלי.

דובר: אני כן חייב לשירות האוניברסאלי ובמחיר אחיד בכל הארץ, דבר שעלול להביא במילא סכנה שלא יהיו שירותי דואר במדינת ישראל.

דובר: אנחנו מחלקים את המכתבים האלה היום בעיקר לפריפריה.

דובר: לא למרכז.

אורי מקלב: גם ביטוח לאומי פיצל את הדואר שלו, חלק לכאן וחלק לכאן?

דובר: ביטוח לאומי לא.

דובר: אבל בזק, פלאפון, כל הבנקים, ישראכרט.

אורי מקלב: אתה יכול להגיד לו אל תיתן לי את הפריפריה.

דובר: אני לא יכול.

דובר: אסור לי.

אורי מקלב: הוא לא נותן הצעה אחת על הכול?

דובר: חברת הדואר היא החברה היחידה שמחויבת לשירות אוניברסאלי.

דובר: כל לקוח שבא אליה ורוצה לשלוח לכל מקום במדינה היא חייבת לקבל ממנו ובתעריף שהמדינה קבעה.

דובר: זה המחיר שמשלמת חברת הדואר כמונופול.

דובר: ככל שהיא תאבד נתחי שוק הרגולציה תרד ופחות תכביד עליה בעניין תעריפים ופחות תכביד עליה מבחינת תחומי העיסוק.

דובר: יש להם תחומים נוספים שהם רוצים להיכנס אליהם ואנחנו לא נותנים להם בשלב הזה כדי לא לפגוע בתחרות.

ישראל גולומב: לדוגמה?

דובר: בית דפוס.

דובר: להעתיק את דברי הדואר האלה.

דובר: הוא יש לו את כל השרשרת.

דובר: לי אין.

דובר: לי אסור.

שלומית אבינח: מי זה המתחרה שלכם?

דובר: בארי.

דובר: ומסר.

דובר: אני את הדואר הזה שאתה רואה פה מחלק 5 ימים בשבוע.

דובר: אני חייב לחלק 5 ימים בשבוע בכל הארץ, לא משנה כמה דברי דואר יש.

דובר: וגם קבעו לי שאני צריך 87% להעביר תוך יומיים ואני עומד בזה.

דובר: לעומת זאת חברת מסר את כל ה-106 מיליון שהיא לקחה מחלקת פעם או פעמיים בשבוע בהתאם לעומסים שיש לה.

דובר: בעיקר במרכז הארץ.

דובר: התחרות יצרה ככה, ישראכרט, פלאפון, בזק, סלקום, בנק לאומי, בנק הפועלים משלמים פחות עבור משלוח המכתבים.

דובר: הצרכן מקבל שירות יותר גרוע.

אורי מקלב: זו כבר בעיה שלהם.

אורי מקלב: לא אכפת להם.

דובר: אתה מסתכל מנקודת מבטו של הנמען, של הצרכן.

דובר: הוא רוצה לקבל את החשבונות בזמן.

דובר: הלקוח של בזק מקבל את החשבונות סמוך מאוד למועד התשלום האחרון.

דובר: מנקודת המבט של הועדה שאתה עומד בראשה יש שאלה האם הצרכן, האדם הבודד, האם הוא נהנה מהרפורמה הזו?

אורי מקלב: אנחנו יכולים לדון בתלונות של אנשים שטוענים שהחומר של ישראכרט והחומר של בזק מגיע אליהם באיחור, קרוב למועד התשלום.

דובר: מי שנהנה מהרפורמה זה עסקים ובעלי ההון כי החברות שלהן משלמות היום פחות על הדואר.

דובר: והאזרח הקטן הפשוט בשבילו רמת השירות לא שופרה והמחיר לא ירד.

דובר: המחיר ירד למי?

דובר: לבעלי העסקים.

דובר: המודל של פתיחה לתחרות ואדוני בטח מכיר את זה, זה שהמונופול ההיסטורי איפה שפותחים לו לתחרות רוצה להוריד תעריפים ולבלום מוצרים חדשים ואצל הלקוחות הקבועים רוצה להעלות תעריפים.

דובר: אז הדואר באופן טבעי רצה מאוד להעלות את התעריף של האזרח הבודד.

דובר: אתה רואה את זה מהצורך של הציבור.

דובר: אבל הבחינה הכוללת שעשינו בוועדת כלכלה שגם הצד השני של המתחרים לתת להם אפשרות להיכנס נכון לתחום אטרקטיבי, כי קשה מאוד להתחרות בחברת הדואר.

דובר: לכן פתחנו בצורה כזאת שהתחום האטרקטיבי נפתח.

דובר: אנחנו מאוד מגבילים את חברת הדואר כרגע בתעריפים.

דובר: יש דברים טובים ורעים במונופול.

דובר: זה שכל הכסף יישאר בידי החברה שלנו זה אולי הדבר הטוב.

דובר: אבל יש גם דברים רעים.

דובר: אגב לפני הרפורמה שעשינו כשהכול היה במונופול חברת הדואר החברה עמדה בפני קריסה.

דובר: קריסה.

דובר: זה למשל מכתב שהגיע מבנק יהב.

דובר: הם שוקלים את זה.

דובר: יש פה לוג מסוים.

דובר: יודעים להגיד כמה מכתבים.

דובר: לפי המשקל.

דובר: לפי המשטח.

דובר: מורידים פה קרטונים ששוקלים כל אחד 250 גרם.

דובר: מורידים את הכול.

דובר: עשירית גרם יכולה לשנות.

דובר: אם זה 10.2 או 10.8 גרם זה משנה.

דובר: התעריפים הולכים לפי משקל.

דובר: עד גרם מסוים זה תעריף אחד.

דובר: כדי שהמחשב יוכל להפוך את המשקל הזה לכמות הוא לוקח מדגם של מספר מכתבים, שם אותם במאזניים שם, אז זה נותן לו את התרגום של משקל לכמות.

דובר: ואז עושים את התחשיב.

דובר: הוא עושה בדיקות לפני.

דובר: אני מחייב אותו כי אחרת אני לא יכולה להגיע מעולם אלא אם אני אספור את זה אחד אחד כי המשקל יכול לנוע בין 20 גרם עד 80 גרם.

דובר: משקל הולך לפי מדרגות.

דובר: זה הדואר הכמותי.

דובר: אתה רואה את החדר הזה?

דובר: זה כל מה שמסר צריכה בשביל לנהל את הדואר שלה כי אין פה מיון כמעט.

דובר: אתה מקבל את הכול מסודר.

דובר: עכשיו אנחנו נעלה.

דובר: נראה לך רק קומה אחת מכל הבניין שתראה איזו השקעה צריך בשביל לטפל.

דובר: מסתכלים לפי המיקוד וזורקים לשק.

דובר: הטיפול בדואר של הפריפריות העבודה הרבה יותר גדולה.

דובר: כי בעבר הוא היה מקבל משלוח מאוד גדול שכלל את מרכז הארץ ולכן יש לו לכל שטח קטן הרבה דברי דואר.

דובר: אז אין לו הרבה מה למיין.

דובר: עכשיו כיוון שלקחו את הקצפת מבפנים אז נוצר מצב שמעט דברי דואר ולכן הוא צריך להתחיל למיין אותם.

דובר: בהסכם עם העובדים הקצבנו לקלוט 850 עובדים.

דובר: אבל אחרי זה באה חקיקה שלא נתנה לקלוט עובד קבלן יותר מ-9 חודשים.

דובר: כשאני לוקח מחברת קבלן אני ממקסם את החיסכון התקציבי.

דובר: ברגע שקלטתי את העובדים האלה לא משנה כמה דואר יש לי.

דובר: אני חייב לשלם על זה.

דובר: מבחינת העלויות זה עשה עלי מעמסה מסוימת.

דובר: זמן ההכשרה של 9 חודשים ואחר כך לשלוח את עובדי הקבלן הביתה, העלויות מסביב לזה גם גדולות.

דובר: יש סוגי מיון שצריך לזכור הרבה דברים.

דובר: כאן עוברים לשקים.

דובר: חבילות.

דובר: הברזים האלה מאוד מתוחכמים.

דובר: הם יודעים איפה להפיל את השק לצורך הפתיחה שלו.

דובר: הבניין הזה הוא 9 קומות.

דובר: זה אחד מבתי המיון הבודדים אם לא הבודד בעולם שהוא על 9 קומות.

דובר: בנו אותו לפני 35 שנה.

דובר: זה בור שאליו זורקים את כל השקים שמגיעים.

דובר: כל שק צריך להגיע ליעדו.

דובר: יש כאן יחידה מסוימת שיודעת למיין את זה, לארוז את זה.

דובר: זה הולך למטוסים הלילה.

דובר: יש לנו הסכמים עם דואר בעולם.

דובר: אלה מכונות שהותקנו לפני שנה.

דובר: אנחנו בעיצומו של מכרז להשלים את המהלך הזה.

דובר: במכרז מתחרים גם הגרמנים וגם האיטלקים וגם הצרפתים.

דובר: המכתבים נפתחו כאן בתפזורת.

דובר: הם נכנסים לתוך התוף.

דובר: התוף הזה מסובב את המכתבים.

דובר: המכתבים נופלים בחריצים.

דובר: מכתבים שלא מתאימים לחריצים, זה מתואם עד גודל מסוים ועובי מסוים, המכתבים פשוט נופלים כחריגים.

דובר: המכונה הזאת מפנמת את המכתב.

דובר: היא מביאה את המכתב עם הפנים קדימה.

דובר: בואו נעבור לשם ונראה את המשך התהליך.

דובר: המכתבים נכנסים לתוך המכונה.

דובר: המכתבים עוברים במהירות.

דובר: המכונה יודעת לקרוא כתב יד והיא יודעת גם לקרוא הדפס.

דובר: המכונה גם יודעת להחתים את דבר הדואר על הבול, והיא שמה עליו סימן להמשך המיון.

דובר: המשך המיון נעשה עד כדי כך שבשלב הסופי כאשר יגיעו המכונות החדשות המכונות ידעו למיין עד הליכת הדוור.

דובר: כל השעות האלה של הבוקר כשהדוור מקבל דברי דואר וממיין את זה בשלב הבא הוא יקבל את זה כשזה כבר מוין.

דובר: אני אחסוך הרבה שעות עבודה.

דובר: זו חלוקה גסה כאן.

דובר: טבריה, עפולה, חיפה.

דובר: יש מספר שניות שהמכתב מסתובב.

דובר: יש קלדנית שקוראת את זה, היא מקלידה וזה חוזר.

אורי מקלב: מאיזה שעה אתם עובדים?

עובדת: יש שתי משמרות.

עובדת: במשמרת שנייה עובדים מ-6 בערב עד 12 בלילה.

עובדת: יוצא לנו לעבוד משמרת לילה 3 פעמים בשבוע.

עובדת: אני כל לילה.

עובדת: סוף הביקור במרכז המיון.

אבי הוכמן: הצטרף אלינו אודי שירוני מנהל מרחב ירושלים.

אבי הוכמן: כמו שאמרתי לך במהלך הסיור בבני ברק אנחנו פתחנו היום את הסוכנות ברמות אחרי הרבה חודשים של מאמץ.

אבי הוכמן: ניסינו להראות לך את הדואר מכמה זוויות.

אבי הוכמן: איך אנחנו מנסים להביא את הדואר למודרניזציה של שנות האלפיים, פועל יוצא של תחרות עזה שאנחנו צריכים להתמודד איתה והצורך לתת שירות אוניברסאלי שזו סוגיה מאוד מורכבת כי אתה נלחם אחד מול השני.

אבי הוכמן: המאמץ שלנו יומיומי בנושא טיב השירות בארגון שפוקד את כל משקי הבית בכל היישובים.

אבי הוכמן: אין מצב של מאה אחוז אידיאל.

אבי הוכמן: תמיד יש במה להשתפר ואנחנו קשובים.

אבי הוכמן: אין לנו ביטחון לגבי המשך ההתנהלות הפיננסית של הארגון הזה.

אבי הוכמן: אנחנו כל הזמן במלחמה בכיוון ההוצאות של השירות האוניברסאלי.

אבי הוכמן: אני מתפלל ומקווה שזה לא יצטרך לחזור לדיון בכנסת מסיבה כזו או אחרת כי אז נהיה בבעיה קשה.

אבי הוכמן: התחרות היא תחרות קשה, לא רק בדואר, אלא גם בבנק הדואר.

אבי הוכמן: רק לפני יומיים התבשרנו שבזק הכניסה לחשבונות שלה שני משפטים שמקוממים אותי שבעצם אומרים שמי שישלם את החשבון שלו בבנק הדואר, אנחנו לא גובים הרי עמלה, בזק משלמת את העמלה, מי שישלם בדואר בחודש הבא יוסיפו לו את עלות העמלה לחשבונו.

אבי הוכמן: זאת אומרת הם הולכים לייקר לכל מי שישלם בבנק הדואר את החשבון שלו בסדר גודל של 6 שקלים.

אבי הוכמן: זה חדש.

דובר: זה גם בגז.

דובר: כן אבל יש הבדל בין גז לבזק שגם חייבת בשירות אוניברסאלי כמו הדואר בפריפריה.

אורי מקלב: אני אביא את זה בפני שר התקשורת.

דובר: אנחנו הסבנו את תשומת לב משרד התקשורת אתמול והסבתי את תשומת לב השר.

דובר: כי מה שכתוב כאן הוא הרבה יותר חמור.

דובר: כתוב כאן, בואו תשלמו את זה בשופרסל וכתוב כאן שאם תשלם את זה בשופרסל לא תחויב בעמלה בחודש הבא.

דובר: רק אם תשלם בדואר תחויב בעמלה.

דובר: במידה רבה יש כאן גם אפליה.

דןבר: יש פה בעיה נוספת שסניפי השופרסל הם לא בפרישה כמו סניפי הדואר אז יש פה גם בעיה צרכנית.

אורי מקלב: זה גם מסחור מאוד גדול.

יגאל לוי: הסוגיה הזאת נבדקת כרגע במשרד על ידי אגף אחר במשרד.

יגאל לוי: זה בא מהכובע של בזק.

יגאל לוי: האם למעשה יש פה פריצה תעריפית?

יגאל לוי: זה פחות בא מהכובע של הדואר.

יגאל לוי: הדואר הוא די פסיבי בעניין הזה.

אבי הוכמן: זו דוגמה למלחמה וההישרדות היומיומית שלנו.

אבי הוכמן: זה לא רק הדואר.

אבי הוכמן: זה גם הבנק.

אבי הוכמן: אנחנו בכל מקום בזווית של תחרות וחייבים להתמודד עם קשיים לא פשוטים כאשר מעבר לשירות שאנחנו נותנים לכל בית אב בישראל כל חודש 7000 משפחות יוצאות מכאן עם משכורת.

אבי הוכמן: בעולם הכלכלי האכזרי זה היה יכול להסתיים אחרת.

אבי הוכמן: תמיד כשמדברים על דואר חושבים זה דבר מאוד פשוט, מעטפה ובול.

אבי הוכמן: ראית היום את המורכבות הלוגיסטית מאחורי התהליכים האלה.

אבי הוכמן: נמשיך לקבל משובים כדי להשתפר.

אורי מקלב: זה היה לא סתם סיור.

אורי מקלב: זה הסיור הראשון שהוועדה מקיימת.

אורי מקלב: באתי לפה בגלל הנחרצות והרצון שלכם שנבוא.

אורי מקלב: התרשמנו מהרצון שלכם להתקדם מבחינות טכנולוגיות ומעשיות.

אורי מקלב: אני מודה לכם מאוד על הסיור.

אורי מקלב: תודה רבה.

יגאל לוי: לגבי רמת בית שמש א'.

יגאל לוי: פרסמנו מכרז שאנחנו חברת הדואר נשכור נכס לטובת פתיחה של יחידת דואר ברמת בית שמש א'.

יגאל לוי: תהליך המכרז הסתיים ב-10 בדצמבר 2006.

יגאל לוי: ניגשו מספר מועמדים, ואנחנו ממש לפני בחינת הנכסים עצמם.

אורי מקלב: אני יכול לבקש שבינתיים עד שזה יתחיל לפעול שיהיה תגבור של כוח אדם.

אורי מקלב: כחלק מהתוצאה של המפגש הזה.

יגאל לוי: בסדר.

אורי מקלב: ביתר למשל.

אורי מקלב: מקומות שהתחילו כמקומות קטנים עם מרכזי חלוקה והפכו ערים.

אורי מקלב: אם אתם יכולים לעשות משהו בנדון.

יגאל לוי: זה מתחלק לשניים.

יגאל לוי: צד ההוצאות.

יגאל לוי: זה משחק אחר ממרכזי החלוקה.

יגאל לוי: אבל הערים האלה בעצה יחד עם ראשי הערים הלכנו לפתרון של מרכזי חלוקה.

יגאל לוי: חווינו את זה גם במודיעין עילית.

יגאל לוי: אחת הסיבות הבתים נבנו כך שאין תיבות דואר בבניינים כי הכול נבנה בסיכום עם המועצה סביב מרכזי החלוקה.

יגאל לוי: זה לא מהפך של יום ולילה לעשות את זה.

יגאל לוי: צריך לראות קודם שיהיו תיבות דואר בבתים.

אורי מקלב: יש לי עוזר פרלמנטרי מביתר.

אורי מקלב: תגיד ישראל, לרוב הבתים יש תיבות מכתבים?

ישראל גולומב: לרוב הבתים יש.

אורי מקלב: אפשר להתדיין עם ראש העיר והמועצה שהתנאי למשא ומתן עם הדואר שבכל הבתים יהיו תיבות מכתבים.

יגאל לוי: אני לא יכול לחלק לחלק.

יגאל לוי: או שאני מחלק לכולם או לאף אחד.

יגאל לוי: מלבד זאת אני צריך לבדוק את זה תקציבית.

יגאל לוי: אני רק עכשיו יצאתי עם אישור תקציב 2010.

יגאל לוי: זה לא בבסיס התקציב.

יגאל לוי: אני צריך להבין מה המשמעות של העניין.

יגאל לוי: אני אבדוק את זה.

אורי מקלב: עוד כמה דברים קטנים.

אורי מקלב: הבעיות בסוכנויות דואר.

אורי מקלב: התנאים לגשת למכרז מול הזכיין קצת קשים.

אורי מקלב: השאלה אם אתם יכולים לאפיין את זה לאור מה שאנשים פנו לוועדת פניות הציבור.

יגאל לוי: הטלתי על סמנכ"ל תפעול בתוכנית העבודה שלו ל-2010 לבחון את כל הסוגיה של סוכנים ואת מודל ההעסקה ואם צריך לעשות שם שינוי.

יגאל לוי: הוא אמור לבוא אלי עם מסקנות והמלצות עד סוף הרבעון הראשון.

אורי מקלב: יופי.

שלומית אבינח: קרית יערים.

יגאל לוי: קרית יערים, נפגשו עם הגברות.

דובר: גם אני נפגשתי איתן וגם הרצל.

יגאל לוי: הפגישה האחרונה היתה של אודי.

יגאל לוי: אודי ידבר.

אודי שירוני: נפגשנו עם גברת ג'ניפר הול הסקוטית ועם בתיה רודברד.

אודי שירוני: הן העלו כמה בקשות.

אודי שירוני: בקשה אחת היתה שיהיה להם קשר עם פקיד הדואר הנע כדי שידעו מתי הוא מגיע.

אודי שירוני: הבקשה השנייה, היתה עמדה ממוחשבת.

אודי שירוני: התקנו עמדה ממוחשבת.

אודי שירוני: היה תהליך של למידה של הפקיד.

אודי שירוני: היום הוא כבר עובד עם זה בקו דואר הנע.

אודי שירוני: ביקשו לקבל את רשימת השירותים שאנחנו נותנים והעברנו להם את הרשימה הזאת.

אודי שירוני: ביקשו שנפרסם בספר הטלפונים את השירותים שלנו אבל זה היה מהיר מדי ולא הספקנו.

אודי שירוני: הבטחנו להם שבפעם הבאה נשקול את זה בחיוב כדי שיהיה שירות לתושבים.

אודי שירוני: דיברו איתנו על תיבת דואר שלא מרוקנים אותה מדי יום.

אודי שירוני: ראשית עשינו בקרה ובדקנו שמדי יום מרוקנים את התיבה הזאת.

אודי שירוני: לאחר מכן היתה לנו שיחה עם בתיה.

אודי שירוני: יש אפשרות שאנחנו נעביר את התיבה לבניין המועצה כדי להיטיב את השירות.

אבי הוכמן: היתה גם בעיה מול הישוב אבו גוש.

אבי הוכמן: אני אל אכנס לזה כי אני פקיד ציבור ולא אכנס לפוליטיקה הזאת.

אודי שירוני: הן עוד ביקשו לחדש את התקשרות שלנו , חברת הדואר עם מורשה בולים שמוכר בולים בישוב.

אודי שירוני: חידשנו לו את הרישיון.

אודי שירוני: ביקשו שנבדוק אפשרות פתיחה של סוכנות דואר בצומת נווה אילו ובתיה רודברט התחייבה שבעל המקום ישא בכל העלויות העקיפות והישירות אמרנו לה, נקבל הצעה קונקרטית ונבחן אותה לגופה.

אודי שירוני: אבל עד היום לא קיבלנו את ההצעה הזאת.

אבי דוד: מבחינה טופגרפית אני מכיר טוב את המקום, זה יהיה הרבה יותר רחוק לתושבי אבו גוש וזה יהיה באותו מרחק לתושבי נווה אילן.

אבי דוד: זאת אומרת שבסך הכול השירות יורע לסך הכול האוכלוסייה.

אבי דוד: במרחק של פחות מקילומטר.

אבי הוכמן: סוכנות הדואר באבו גוש תיסגר.

ברק זיו: העניין של סגירת אבו גוש גם אדוני וגם המשרד יבחן את זה בצורה מעמיקה מגברת ג'ניפר הול.

אודי שירוני: אתה תוכל לבחון את זה אבל זה ייסגר טבעית כי הסוכן יגיד להתראות.

אודי שירוני: אנחנו נצטרך מאוד לחשוב.

אודי שירוני: אבל בקשר לנווה אילן למרות השפה הבוטה של שתי הגברות אנחנו משתדלים להקשיב ולתת להן פתרונות.

אורי מקלב: בקשר לחלוקת המסכות?

אבי הוכמן: החלוקה מתחלקת למספר צורות.

אבי הוכמן: הולך לעלות קמפיין ציבורי בקשר לזה לתקשורת.

אבי הוכמן: הציבור יוכל למספר סניפים ובתי הדואר הגדולים יהיו תחנות חלוקה.

אבי הוכמן: אופציה נוספת, נסרוק את הארץ בהתאם למקומות שהצבא יגיד כי הרי לא מחלקים לכולם, מחלקים ל-75% מהאוכלוסייה.

אבי הוכמן: במקומות שמחלקים אנחנו נסרוק את המקום עם צוותים שיעברו בכל שכונה ויכריזו: היום יש חלוקת מסכות.

אבי הוכמן: הדרך השלישית, שירות השליחים, שאדם יוכל להתקשר לשירות השליחים.

אבי הוכמן: אנחנו נביא לו את זה הביתה לכל בני המשפחה תמורת 25 שקלים לכל המשפחה.

אבי הוכמן: אנחנו מתחילים עם זה בפילוט.

אבי הוכמן: נבחרו שכונות מסוימות: אור יהודה ועוד שכונות.

אבי הוכמן: זה יתחיל בפברואר מרץ 2010.

אבי הוכמן: אנחנו גם מתואמים עם הצבא.

אבי הוכמן: אם פתאום תהיה איזושהי התראה אז יהיה שיווק חירום יחד עם הצבא כדי שיהיה אפשר להגיע בבת אחת לכולם.

אורי מקלב: לסיכום.

אורי מקלב: הבעיה המרכזית בדואר זה התורים.

אורי מקלב: אני אומר בגילוי לב זה לא כצעקתה.

אורי מקלב: זה נראה כאילו יש תורים גדולים אבל התור נגמר יותר מהר ממה שאתה חושב.

אורי מקלב: זה משהו פסיכולוגי חזותי.

אורי מקלב: אני מודה לכם על הסיור ועל ההשתתפות בישיבה.

אורי מקלב: השכלנו מאוד.

אורי מקלב: תודה רבה לכם.